SM-viikko

SM-viikko on tapahtuma, johon kootaan eri urheilulajien parhaat suomalaiset kilpailemaan Suomen mestaruuksista samalle paikkakunnalle.

Suomen ensimmäinen SM-viikko järjestettiin Tampereella 12.–14. helmikuuta 2016. Mukana oli 22 lajiliittoa ja urheilutapahtumia järjestettiin pitkin Pirkanmaata. Tapahtumaviikonlopun keskipiste oli Tampereen Messu- ja Urheilukeskus. Tapahtuman järjestämisestä vastasivat Yleisradio, Valon ja Olympiakomitean tapahtumayksikkö, Tampereen kaupunki sekä Hämeen Liikunta ja Urheilu ry.

Toinen SM-viikko Tampereella pidettiin 6.–9. heinäkuuta 2017. Mukana oli 30 lajia ja kilpailuja järjestettiin ympäri Tamperetta. Kolmas SM-viikko järjestettiin 5.–8. heinäkuuta 2018 Vantaalla. Lajeja oli 17 ja urheilijoita yli 1 000.

Ruotsissa SM-veckan on järjestetty jo usean vuoden ajan.

SM-lajit vuosittain 
 2016 Tampere 
 Biljardi, darts, jousiammunta, judo (alle 18- ja 21-vuotiaiden SM), kahvakuula, keilailu (vammaisurheilu), kriketti, miekkailu, ratagolf, shakki, taekwondo, taido, tikanheitto, trial-pyöräily, ultimate, uppopallo, x-trial

 2017 Tampere 
 Bridge, darts, hengenpelastus, ITF Taekwon-Do, jousiammunta, kasa-ammunta, kortteliajo, kriketti, laskuvarjohyppy, lippupallo, maahockey, ratagolf, ratamelonta, roller derby, rugby, shakki, taekwondo, taido, thainyrkkeily, trial-pyöräily, triathlon, uinti, ultimate, vesihiihtourheilu, vesipallo, viestijuoksu, X-trial

 2018 Vantaa 
 BMX, bridge, drifting, jousiammunta, kahvakuulaurheilu, kanoottipoolo, kortteliajo, kriketti, maahockey, rantahengenpelastus, rantavesipallo, roller derby, super enduro, taekwondo, trialpyöräily, ultimate, x-trial

 2019 Vantaa 
 Biljardi, golf, istumabeachvolley, jousiammunta, kahvakuula, kanoottipoolo, karting, kortteliajo, kriketti, kädenvääntö, lacrosse, maahockey, minisupermoto, padel, rantahengenpelastus, rantavesipallo, roller derby, super enduro, taekwondo, taitolento, trialpyöräily, ultimate, x-trial

 2020 Joensuu 
 Biljardi, bridge, crosskart, digitaalinen autourheilu, jousiammunta, tikkaurheilu, otevoimailu, hiihtosuunnistus, kasa-ammunta, koiravaljakkourheilu, kriketti ja taekwondo.

 2021 Salo 
Tapahtuma siirrettiin vuodelle 2022.

 2022 Salo 
 Agility, biljardi, bridge, digitaalinen rata-ajo, frisbeen pituusheitto, judo, kahvakuulaurheilu, kriketti, lacrosse, leuanveto, lippupallo, maastojousiammunta, maratonmelonta, otevoimailu, padel, parayleisurheilu, petanque, pienoisautoilu, practical-ammunta, speedgolf, beach taekwondo, tankotanssi, ultrajuoksu, vahvin SM, valjakkoajo, moottoroitu varjoliito, motocross ja X-trial.

 2023 Lahti 
 avovesiuinti, beach taekwondo, coastal-soutu, frisbeegolf, jousiammunta, judo, kahvakuulaurheilu, kriketti, lacrosse, lippupallo, maratonmelonta, mölkky, otevoimailu, petanque, puuvenesoutu, pyöräsuunnistus, speedgolf, tankotanssi, ultimate, vahvin SM ja X-trial.

 2024 Jyväskylä 
 hiihtosuunnistus, jousiammunta, judo, jääravit, kahvakuulaurheilu, kaukalopikaluistelu, kriketti, kädenvääntö, lippupallo, maastanosto, snooker, snowcross, snow rugby, taekwondo, taido, tukinnosto, uinti ja x-trial.

 2025 Espoo 
 3D-jousiammunta, avovesiuinti, beach taekwondo, cheerleading, cornhole, judo, klassinen soutu, kriketti, lippupallo, maalipallo, maratonmelonta, monté eli raviratsastus, petanque, pöytätennis, rannikkosoutu, rantavesipallo, rekanveto, 3v3 salibandy, seikkailu-urheilu, sup-melonta, taido, triathlon, ultimate ja x-trial.

 2026 Espoo 
 3×3 koripallo, beach taekwondo, cheerleading, e-urheilu kahdella lajilla, kahvakuula, kriketti, lippupallo, maratonmelonta, moottoroitu varjoliito, parayleisurheilu, pöytätennis, rannikkosoutu, rantavesipallo, rekanveto, rock’n’swing, seikkailu-urheilu, SUP-lautailu, triathlon ja x-trial.

 Lähteet 

 Aiheesta muualla 
 SM-viikon nettisivut

Luokka:Suomen urheilutapahtumat